**Ministru kabineta rīkojuma projekta „Grozījums Ministru kabineta 2011.gada 7.decembra rīkojumā Nr.639 “Par valsts aģentūras „Civilās aviācijas aģentūra” budžeta apstiprināšanu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Likuma par budžetu un finanšu vadību 41. panta (12) daļas prasība. Publisko aģentūru likuma 13. panta trešās daļas prasības. |
| 2. Pašreizējā situācija un problēmas | Ar 2010.gada 1.janvāri valsts aģentūra „Civilās aviācijas aģentūra” (turpmāk – Civilās aviācijas aģentūra) ir budžeta nefinansēta iestāde.Saskaņā ar Publisko aģentūru likuma 13.panta trešo daļu valsts aģentūra Likumā par budžetu un finanšu vadību noteiktajā kārtībā patstāvīgi veido valsts aģentūras budžetu un to apstiprina Ministru kabinets. Savukārt, saskaņā ar Likuma par budžetu un finanšu vadību 41.panta (12) daļā noteikto, budžeta nefinansētu iestāžu veiktos budžetu grozījumus apstiprināšanai Ministru kabinetā iesniedz ministrijas (pārraudzības institūcijas). Līdz šim Civilās aviācijas aģentūra tika finansēta no pašu ieņēmumiem, kas gūti par sniegtajiem publiskajiem pakalpojumiem saskaņā ar Ministru kabineta 2006.gada 30.maija noteikumiem Nr.426 „Noteikumi par valsts aģentūras „Civilās aviācijas aģentūra” sniegto publisko maksas pakalpojumu cenrādi” un ieņēmumu daļas par aeronavigācijas pakalpojumiem Rīgas lidojumu informācijas rajonā saskaņā ar Ministru kabineta 2009.gada 28.decembra noteikumiem Nr.1661 „Aeronavigācijas pakalpojumu maksas sadales kārtība”. Civilās aviācijas aģentūras ieņēmumi no publiskajiem maksas pakalpojumiem bija mazāki par plānotajiem un nesedza visas ar to sniegšanu saistītās izmaksas. Tādējādi Civilās aviācijas aģentūra, galvenokārt, tika finansēta no ieņēmumiem par tranzīta lidojumiem sniegtajiem aeronavigācijas pakalpojumiem. Komisijas 2006.gada 6.decembra Regula (EK) Nr.1794/2006, ar ko nosaka kopēju tarifikācijas sistēmu aeronavigācijas pakalpojumiem, nosaka, ka no aeronavigācijas pakalpojumu maksājumiem drīkst segt tikai uz aeronavigācijas pakalpojumiem attiecināmas izmaksas, bet pārējās jāfinansē no citiem finansēšanas avotiem. Sakarā ar to tika izdarīti grozījumi likuma „Par aviāciju” 28.pantā, paredzot pilnvarojumu Ministru kabinetam izdot noteikumus par valsts nozīmes lidlaukā sniegto drošības un glābšanas pasākumu maksu. Ministru kabinets 2011.gada 19.oktobrī pieņēma noteikumus Nr.823 „Noteikumi par lidlaukā sniegto drošības un glābšanas pasākumu maksu”, kas stājās spēkā 2012.gada 1.janvārī. Minētie noteikumi nosaka, ka drošības maksa ietver Civilās aviācijas aģentūras gaisa kuģu lidojumu drošuma un civilās aviācijas drošības uzraudzības pasākumu nodrošināšanas izmaksas, kas veido EUR 1,10 par katru izlidojošo pasažieri. Minētajos noteikumos ir noteikts, ka pasažieri, kuri iegādājušies aviobiļetes līdz 2012.gada 1.janvārim, ir atbrīvoti no drošības maksas. Ņemot vērā minēto, kā arī lidostas „Rīga” iekasētās Civilās aviācijas aģentūrai pienākošās maksas pārskaitīšanas laika nobīdes un iespējamo debitoru parādu veidošanos, aviokompānijām kavējot noteiktos rēķinu apmaksas termiņus, tika nolemts, ka izmaiņas Civilās aviācijas aģentūras budžetā, precizējot jaunā finansēšanas avota ieņēmumu apjomu, veikt tad, kad stabilizēsies maksas iekasēšana. Pašlaik faktiskie ienākošie drošības maksas apjomi ļauj pārskatīt Civilās aviācijas aģentūras ieņēmumu struktūru, attiecīgi samazinot Civilās aviācijas aģentūras izdevumu finansēšanu no ieņēmumu daļas par aeronavigācijas pakalpojumiem Rīgas lidojumu informācijas rajonā un minēto samazinājumu sedzot no saņemtajiem ieņēmumiem no maksas par gaisa kuģu lidojumu drošuma un civilās aviācijas drošības uzraudzības nodrošināšanu.2012.gada 7.jūnijā Civilās aviācijas aģentūra un Valsts robežsardze noslēdza starpresoru vienošanos par sadarbību speciālistu apmācībā cilvēku glābšanas un meklēšanas darbu nodrošināšanai virs jūras. Vienošanās nosaka kārtību, kādā puses organizē Valsts robežsardzes Aviācijas pārvaldes speciālistu apmācības darbam, strādājot ar helikoptera vinču virs jūras, lai Latvijas meklēšanas un glābšanas atbildības rajonā nodrošinātu efektīvu cilvēku meklēšanas un glābšanas pasākumu veikšanu ar Robežsardzes rīcībā esošajiem gaisa kuģiem un tehniskajiem resursiem, izmantojot Latvijas gaisa telpu. Vienošanās arī paredz, ka Civilās aviācijas aģentūra piešķir Robežsardzei finanšu līdzekļus apmācību izdevumu segšanai pēc apropriācijas apstiprināšanas transfertiem saskaņā ar Likuma par budžetu un finanšu vadību 9.panta trīspadsmitās prim daļas 1.punktu un pēc transfertu apstiprināšanas Aģentūras budžetā. Apmaksa notiek saskaņā ar Komisijas 2006.gada 6.decembra Regulu (EK) Nr.1794/2006, ar ko nosaka kopēju tarifikācijas sistēmu aeronavigācijas pakalpojumiem, un Eiropas Aeronavigācijas drošības organizācijas Centrālā maršrutu nodevu biroja 2011.gada vadlīniju „Principi izmaksu bāzes noteikšanai un maršruta maksājumiem un vienību izcenojumu aprēķināšanai” 2.4.5. apakšpunkta prasībām.Civilās aviācijas aģentūras budžetā 2012.gadam nepieciešams paredzēt uzturēšanas izdevumu transfertus uz valsts budžeta programmu 10.00.00 „Valsts robežsardzes darbība”. Ņemot vērā, ka Latvijai noteikto dalībmaksu Eiropas Civilās Aviācijas Konferencei (ECAC) Civilās aviācijas aģentūra veica jau šā gada janvārī un sākotnēji plānotie papildu maksājumi 2012.gadā nav pieprasīti, šiem mērķiem plānotie izdevumi ir jāprecizē atbilstoši faktiskajām izmaksām. |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Projekts paredz pārskatīt Civilās aviācijas aģentūras ieņēmumu un izdevumu struktūru, nodrošinot, ka no aeronavigācijas pakalpojumu maksājumiem tiek segtas uzraudzības izmaksas, kas rodas uzraugot aeronavigācijas pakalpojumu sniegšanu, un Valsts robežsardzes Aviācijas pārvaldes amatpersonu apmācību izmaksas, lai Latvijas meklēšanas un glābšanas atbildības rajonā nodrošinātu efektīvu cilvēku meklēšanas un glābšanas pasākumu veikšanu. 2012.gadam apstiprinātā budžeta ietvaros tiks veiktas šādas izmaiņas:1) ieņēmumu daļā precizēti Civilās aviācijas aģentūras finansēšanas avoti, par 300000 latiem samazinot Civilās aviācijas aģentūras ieņēmumu daļu no Rīgas lidojumu informācijas rajonā sniegtajiem aeronavigācijas pakalpojumiem, minēto ieņēmumu samazinājumu sedzot no ieņēmumiem par gaisa kuģu lidojumu drošuma un civilās aviācijas drošības uzraudzības pasākumu nodrošināšanu;2) izdevumu daļā paredzēts:- izdevumu samazinājums precēm un pakalpojumiem un starptautiskai sadarbībai attiecīgi 19801 lats un 3963 latu;- izdevumu palielinājums budžeta nefinansētu iestāžu uzturēšanas izdevumu transfertiem uz valsts budžeta programmu 10.00.00 „Valsts robežsardzes darbība” – 23764 latu. |
| 5. Projekta izstrādē iesaistītās institūcijas | Civilās aviācijas aģentūra, Satiksmes ministrija. |
| 6. Iemesli, kādēļ netika nodrošināta sabiedrības līdzdalība | Konsultācijas nav notikušas, jo Ministru kabineta rīkojuma projekts nekādā veidā neierobežo un nesašaurina nevienas personu grupas vai indivīda tiesības. |
| 7. Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2006.gada 6.decembra Regula (EK) Nr. 1794/2006, ar ko nosaka kopēju tarifikācijas sistēmu aeronavigācijas pakalpojumiem (publicēta “Eiropas Savienības Oficiālajā Vēstnesī” L 341, 07.12.2006). |
| 2. | Citas starptautiskās saistības | Eiropas Aeronavigācijas drošības organizācijas (EUROCONTROL) Centrālā maršrutu nodevu biroja 2011.gada vadlīnijas „Principi izmaksu bāzes noteikšanai un maršruta maksājumiem un vienību izcenojumu aprēķināšanai” (http://www.eurocontrol.int/sites/default/files/content/documents/route-charges/reference-documents/201110-principles-for-establishing-cost-base-for-route-charges-and-unit-rates.pdf.) |
| 3. | Cita informācija | Ņemot vērā, ka Latvijas Republika kopš 2010.gada 1.janvāra ir Eiropas Aeronavigācijas drošības organizācijas (EUROCONTROL) dalībvalsts, tai ir saistoši Eiropas Aeronavigācijas drošības organizācijas (EUROCONTROL) izdotie dokumenti, tajā skaitā vadlīnijas. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2006.gada 6.decembra Regula (EK) Nr. 1794/2006, ar ko nosaka kopēju tarifikācijas sistēmu aeronavigācijas pakalpojumiem (publicēta “Eiropas Savienības Oficiālajā Vēstnesī” L 341, 07.12.2006). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1794/2006 5.panta 2.punkts | Viss rīkojums projekts. | Tiesību norma izpildīta pilnībā. | Projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? |  Ir izmantota Regulas (EK) Nr. 1794/2006 5.panta 2.punktā noteiktā rīcības brīvība dalībvalstij noteikt izmaksas, ja tās radušās saistībā ar aeronavigācijas pakalpojumu sniegšanu, lai finansētu valsts aģentūras "Civilās aviācijas aģentūra" izdevumus, kas saistīti ar aeronavigācijas pakalpojumu nodrošināšanas, kontroles un uzraudzības, gaisa telpas bloka pārvaldības saistītodarbību (funkciju) izpildi.) |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Eiropas Aeronavigācijas drošības organizācijas (EUROCONTROL) Centrālā maršrutu nodevu biroja 2011. gada vadlīnijas „Principi izmaksu bāzes noteikšanai un maršruta maksājumiem un vienību izcenojumu aprēķināšanai” (http://www.eurocontrol.int/sites/default/files/content/documents/route-charges/reference-documents/201110-principles-for-establishing-cost-base-for-route-charges-and-unit-rates.pdf.). |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Eiropas Aeronavigācijas drošības organizācijas (EUROCONTROL) Centrālā maršrutu nodevu biroja 2011.gada vadlīnijas „Principi izmaksu bāzes noteikšanai un maršruta maksājumiem un vienību izcenojumu aprēķināšanai” . 2.4.5. apakšpunkta | Viss rīkojums projekts. | Tiesību norma izpildīta pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas | Civilās aviācijas aģentūra. |
| 2. Projekta izpildes ietekme uz pārvaldes funkcijām | Projekts šo jomu neskar. |
| 3. Projekta izpildes ietekme uz pārvaldes institucionālo struktūru. Jaunu institūciju izveide. | Projekts šo jomu neskar. |
| 4. Projekta izpildes ietekme uz pārvaldes institucionālo struktūru. Esošu institūciju likvidācija. | Projekts šo jomu neskar. |
| 5. Projekta izpildes ietekme uz pārvaldes institucionālo struktūru. Esošu institūciju reorganizācija. | Projekts šo jomu neskar. |
| 6. Cita informācija | Nav. |

Anotācijas II, III, IV un VI sadaļa – projekts šīs jomas neskar.

Satiksmes ministra vietā-

Aizsardzības ministrs A.Pabriks

Vīza: valsts sekretārs A. Matīss

17.10.2012. 13:00

1599

I.Dambe

67830941, inta.dambe@latcaa.gov.lv